open-index/open-wikipedia-markdown huggingface dataset:
טורי היגינסון

**טורי היגינסון** (באנגלית: **Torri Higginson**; נולדה ב-6 בדצמבר 1969 באונטריו, קנדה) היא שחקנית קנדית.

## ביוגרפיה

## קריירה
היגינסון התפרסמה בעקבות תפקידה בסדרה סטארגייט אטלנטיס שצולמה בשנים 2004 עד 2009, בה שיחקה את ד"ר אליזבת' ויר, יועצת דיפלומטית ומומחית ליחסים בינלאומיים אשר קיבלה משימה להרכיב משלחת מדענים וחוקרים שתצא למצוא את העיר האבודה אטלנטיס בגלקסיית פגאסוס.

בשנים 2015–2016 כיכבה בשתי עונות של סדרת הדרמה "This Life" בתור נטלי לוסון, אם חד הורית בשנות הארבעים המוקדמות לחייה, שמאובחנת עם סרטן ויוצאת למסע לעזור לשלושת ילדיה המתבגרים להתכונן לעתיד, תוך שהיא מנסה כמיטב יכולתה לחיות בהווה.

בשנת 2020 החלה לשחק בסדרת הדרמה הרפואית "רופא ללא גבולות" בדמותה של קלייר מאלון.

## פילמוגרפיה

### קולנוע

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:בוגרות בית הספר גילדהול למוזיקה ודרמה
קטגוריה:ילידות 1969
קטגוריה:קנדים שנולדו ב-1969
הפיכת 2 במאי 1864

[שמאל|ממוזער|220px|[אלכסנדרו יואן קוזה]]
**הפיכת 2 במאי 1864** התרחשה בנסיכויות הרומניות המאוחדות, כשהדומניטור, אלכסנדרו יואן קוזה לא הצליח להעביר באספה המחוקקת את הרפורמות שחשב לנחוצות ופיזר, בתאריך הנקוב, את האספה המחוקקת בעזרת אנשי צבא ופרסם את המעמד המתפתח של הסכמת פריז.

עם עלייתו של קוזה לשלטון חתר הוא לביצוע רפורמות ובעיקר רפורמה אגרארית, שבמסגרתה יבוטל מעמד הצמיתים-אריסים ויחולקו קרקעות לאיכרים העניים. לפני הפיכה סערו הרוחות בין עניי הארץ והיו מרידות איכרים מרובות. לשם ביצוע הרפורמות נדרשה הסכמת האספה המחוקקת, שרבים מחבריה היו בויארים בעלי קרקעות, שהתנגדו לרפורמות ולא אפשרו את ביצוען.

## קישורים חיצוניים
* Seton-Watson, R. W., "O istorie a românilor" עמודים 261 - 264 

קטגוריה:הפיכות ומהפכות שלטוניות ברומניה
מיטנוואלד

**מיטנוואלד** (בגרמנית: **Mittenwald**) היא עיירה בת כ-7,000 תושבים, הממוקמת למרגלות הרי האלפים בחלקו העליון של עמק נהר האיזר, במחוז גארמיש פרטנקירשן שבמדינת בוואריה, גרמניה.

## היסטוריה
250px|ממוזער|ימין|הרחוב הראשי בעיר העתיקה
בתקופה הרומית עברה באזור "הדרך הרטית" (Via Raetia) בכיוון מעבר ברנר. במהלך המאה השנייה בתקופת שלטון הקיסר ספטימוס סוורוס התחברה גם באמצעות "דרך קלאודיה אוגוסטה" (Via Claudia Augusta) אל הערים הגדולות אאוגסבורג ובולצנו של ימינו.

האזכור הראשון לקיומו של יישוב במקום הוא משנת 1096, ובשנת 1305 הוכרה כעיר שוק. ההתפתחות הראשונית של מיטנוואלד (בתרגום חופשי-"לב היער") התבססה על היערות הסובבים את העיר אשר נכרתו והושטו על דוברות במורד הנהר. העיר הפכה לנקודת מעבר חשובה בדרך המסחר בין טירול ובוואריה.

בשנת 1294 נרכש שטחה של מיטנוואלד על ידי הנסיך-בישוף של פרייזינג אשר החזיק בו עד "החילון" של שנת 1802 שבו סופחה לבעלות ממלכת בוואריה. עד היום מופיע סמל הבישופות (המלך השחור) כחלק מסמל העיר.

בימי הביניים עברה במיטנוואלד דרך מסחר חשובה במיוחד אשר קישרה בין המרכזים המסחריים הגדולים של ונציה, נירנברג ואוגוסבורג משני עברי האלפים. חשיבותה התחזקה עוד יותר כתוצאה ממצב המלחמה מול ממלכת ונציה מסוף המאה ה-15. מיקומה על "הדרך האימפריאלית" (Via Imperii) אפשרה את התרחבות הסחר עם עיר השוק הגדולה בבולצאנו כתחליף. בסוף המאה ה-17 הפכה מיטנוואלד למוקד חשוב של סחר במשי ותעשיית כלי נגינה ובעיקר כינורות וכלי קשת אחרים.

בתחילת המאה העשרים עם סלילת קו הרכבת בין אינסברוק וגרמיש-פרטנקירכן החלה התפתחות של העיר גם בתחום התיירות.

משנות ה-30 ועד היום משמשת העיר כמרכז אימונים לחיילי היחידות האלפיניות (גבירגסייגר) של הצבא הגרמני. לאחר מלחמת העולם השנייה הוקמו בה מחנות למגורי פליטים יהודים ואוקראינים.

## גאוגרפיה
מיטנוואלד ממוקמת בגובה 920 מטרים מעל פני הים באזור אוברלנד. בקרבת העיר שני אגמים הרריים: לאוטרזה (Lautersee) ופרכנזה (Ferchensee) ורכס הרי וטרשטיין. במזרחה זורם נהר האיזר. כמות המשקעים השנתית הממוצעת עומדת על 1,437 מ"מ, בין הגבוהות בגרמניה. החודש הגשום ביותר הוא יולי והיבש ביותר הוא פברואר.

## כלכלה
300px|ממוזער|ימין|מבנה מעוטר בציורי קיר בסגנון אלפיני - מסורת מפותחת על הקירות החיצוניים בעיר.
הענף החשוב ביותר מבחינה כלכלית בעיר הוא התיירות. בעיר כ-600 בתי הארחה ובהם כ-5,400 מיטות. התשתית העירונית מפותחת מאד.

המסורת התרבותית היא חלק חשוב במיוחד של ענף התיירות ובעיר מתקיימים פסטיבלים שנתיים במגוון נושאים. העיר נחשבת כמרכז תעשיית כלי המיתר בגרמניה ובעלת מסורת של 300 שנים בתחום זה. מיטנוואלד מפורסמת במיוחד גם בזכות מסורת ציורי הקיר האלפינית המפותחת והמרשימה המעטרת את קירות הבתים ומוסדות הציבור שבה.

התחבורה לעיר נוחה ומתאפשרת באמצעות כביש סלול וקווי רכבת ואוטובוס סדירים.

## קישורים חיצוניים

* 
* 

קטגוריה:בוואריה: ערים
קטגוריה:אתרי סקי בגרמניה
מונוסקסואליות

**מונוסקסואליות** היא נטייה מינית המאופיינת על ידי משיכה למגדר אחד בלבד. אדם מונוסקסואל יכול להזדהות כהטרוסקסואל או כהומוסקסואל.

המונח משמש לבידול בין זהות מינית מונוסקסואלית לזהות שאינה "מונו" - בין אם אלה זהויות עם ריבוי סוגי המשיכות, כגון ביסקסואליות ופאנסקסואליות, או חוסר משיכה מינית כמו בא-מיניות. המונח בא לענות על הנחה מובלעת בחברה כי כולם מונוסקסואלים, ונופלים לתוך חלוקה בינארית לפיה יש רק שתי קטגוריות של משיכה מינית - למין השני או לאותו המין. הנחות אלה עשויות להוביל ליחס שלילי כלפי בעלי זהויות מיניות שאינן בינאריות (ביפוביה, העלמה ביסקסואלית), הכולל טענות כי ביסקסואלים אינם החלטיים, שביסקסואליות היא אבן דרך במסלול להומוסקסואליות, או שא-מיניים פשוט "עוד לא גילו את עצמם", או שיש להם בעיה פסיכולוגית או רפואית שעליהם לפתור. גישות אלו ודומות להן נקראות "מונוסקסיזם*"*.

גישת הבינאריה המגדרית, המחלקת מין, מגדר ומשיכה לשניים - זכר/נקבה, גבר/אישה, הטרוסקסואל/הומוסקסואל - מאומצת לעיתים קרובות אף באופן רשמי, והיא שעומדת בבסיס של מוסדות וערכים חברתיים. ואולם הרעיון שהמשיכה המינית האנושית מחולקת על פני ספקטרום אינה חדשה - על פי דוח קינסי, רק אחוז קטן מהאוכלוסייה נופל בקצוות סולם קינסי, שבו מספר 1 הוא הטרוסקסואל מוחלט, ומספר 6 הוא הומוסקסואל מוחלט. הסבר להתנגדות לראיית משיכה מינית כספקטרום היא שכל חריגה מבינאריות מערערת על סדר קיים בו כל אדם יודע את מקומו היחסי בחברה, על חובותיו וזכויותיו הנובעים מכך. וכן, טשטוש בהגדרות של משיכה מינית מקושרת לטשטוש מקביל בהגדרות של זהויות מגדריות, במיוחד לפי התאוריה הקווירית, לפיה אי אפשר לחלק את המין האנושי באופן מוחלט לגברים/זכרים ונשים/נקבות, אלא שגם מגדר מתפרש על פני רשת זהויות, ולכן יש לתת ביטוי גם למשיכות הקיימות בין בעלי זהויות מגדריות שונות כלפי בעלי זהויות מגדריות אחרות, שאינן מן ההכרח בינאריות.

## ראו גם
* ביפוביה
* העלמה ביסקסואלית
* הטרונורמטיביות

## קישורים חיצוניים

## הערות שוליים

קטגוריה:להט"ב
קטגוריה:זהות מינית
תורת המערכות

**תורת המערכות** היא מחקר טרנס-דיסציפלינרי  של מערכות, כלומר קבוצות מלוכדות של רכיבים הקשורים זה בזה, ותלויים זה בזה, שיכולים להיות טבעיים או מלאכותיים. לכל מערכת יש גבולות סיבתיים, היא מושפעת מההקשר שלה, מוגדרת על ידי המבנה, תפקידה ותפקידה, ומתבטאת דרך יחסיה עם מערכות אחרות. מערכת היא "יותר מסך חלקיה" על ידי ביטוי סינרגיה או התנהגות מתהווה.

תורת המערכות באה לידי ביטוי בעבודתם של חוקרים בדיסציפלינות רבות, למשל עבודותיהם של הרופא אלכסנדר בוגדנוב, הביולוג לודויג פון ברטלנפי, הבלשן בלה ה. בנאתי  והסוציולוג טלקוט פרסונס; במחקרים על עקרונות פעולה של מערכות אקולוגיות של האווארד תומס אודום ויוג'ין אודום ; בחקר התנהגות ארגונית של Fritjof Capra ; בחקר הניהול מאת פיטר סנגה ; בתחומים בינתחומיים כמו פיתוח משאבי אנוש בעבודותיו של ריצ'רד א. סוונסון ; וביצירותיהם של המחנכות דבורה האמונד  ואלפונסו מונטורי.

במדעי החברה, תורת המערכות היא חקר החברה כארגון מורכב של אלמנטים, כולל יחידים ואמונותיהם, כפי שהם מתקשרים לשלמות כוללנית (למשל, מדינה). חקר החברה כמערכת חברתית לווה בהיסטוריה ארוכה במדעי החברה. המוצא הקונספטואלי של הגישה מיוחס בדרך כלל למאה ה-19, במיוחד לעבודתו של הסוציולוג והפילוסוף האנגלי הרברט ספנסר והחוקר החברתי הצרפתי אמיל דורקהיים.

ספנסר, שהושפע מתורת האבולוציה של צ'ארלס דרווין, טען לצורת יחידה של המערכת החברתית. בגישתו, מערכת החברה התפתחה באופן מתמיד למצב של שלמות מורכבת יותר. עם זאת, צורות חלופיות של תורת המערכות החברתיות הציעו מבט שונה לחלוטין על האבולוציה החברתית. מנקודת מבט זו, החברה אינה מתפתחת לכיוון מצב של שלמות; במקום זאת, היא מגיעה למצב של מורכבות הולכת וגוברת. תופעה זו נקראת הבדלה מבנית (structural differentiation). הבדלה מבנית מתייחסת להתאמת החברה לסביבתה דרך שינויים במורכבות הפנימית שלה.

היבט חשוב של הבדלה חברתית הוא האופן שבו מתרחשת ההתאמה, או כיצד השינויים במבנה המערכת קשורים לתהליכי המערכת. מצד אחד, ניתן לראות את החברה כ"אורגניזם כולל" המתקיים בזכות תהליכים שונים התומכים בתפקודה ובהישרדותה. מצד שני, גישה חלופית טוענת כי היציבות במערכות החברתיות אינה נובעת מתוכנית רציונלית של הישרדות כוללת, אלא פשוט כי מנגנונים מסוימים פועלים באופן יעיל במקרה.

## ראו גם
* מערכת מורכבת
* גישת המערכות
* כלכלת מורכבות
* ארגון עצמי
* תרמודינמיקה לא בשיווי משקל
* הגחה

## קישורים חיצוניים

* תורת המערכות, המדריך לחשיבה מערכתית

## הערות שוליים

קטגוריה:מערכות
קטגוריה:תורת המערכות
קטגוריה:תורת המערכות המורכבות
הקבוצה העצמאית

ממוזער|גלריית האמנות וייטצ'אפל
**הקבוצה העצמאית** (**Independent Group**) הייתה קבוצה בריטית של אמנים, ארכיטקטים ומבקרים שנפגשו במכון לאמנות עכשווית בלונדון, אנגליה בין השנים 1952–1955. בין חברי הקבוצה הבולטים ניתן למנות את האמנים ריצ'רד המילטון (Hamilton), אדוארדו פאולוזי (Paolozzi), ויליאם טרנבול (Turnbull) וג'ון מקהייל (McHale), האדריכלים אליסון ופיטר סמיתסון (Smithson), ג'יימס סטירלינג (Stirling) וקולין סנט ג'ון וילסון (Wilson) והמבקרים לורנס אלווי (Alloway) וריינר בנהם (Banham). הקבוצה נחשבת לגורם חשוב בהתפתחות הברוטליזם ולראשית תנועת הפופ ארט, בדיוניה על תוצרי התרבות הפופולרית. חבר הקבוצה אלווי טוען שהשתמש במונח "פופ ארט" החל מ-1955, בהתייחסו למגמה באמנות האנגלית החל מ-1953.

ריינר בנהם כינס את המושב הראשון (1952–1953), במהלכו הקבוצה ניתחה את המודרניזם. הם דנו בתאוריות של אמדה אוזנפנט ולה קורבוזיה, שלטענתם לא התמודדו כראוי עם צרכנות ועם טכנולוגיה.

אלווי ומקהייל כינסו את המושב השני (1955), הנושא שלו היה תרבות ההמונים האמריקאית ומערכת היחסים בינה לבין אמנות יפה. הם ניתחו נושאים כמו פרסום, קולנוע הוליוודי, עיצוב מכוניות, מדע בדיוני, אופנת נשים ומוזיקה פופולרית ברצינות אקדמית.

הקבוצה הנגישה את עצמה לקהל הרחב באמצעות מאמרים בכתבי עת, אירועים במכון לאמנות עכשווית ויצירות אמנות. בשנת 1956 הוצגה בגלריית האמנות וייטצ'אפל בלונדון התערוכה זהו המחר (This Is Tomorrow). הגרעין המרכזי בתערוכה הורכב מחברי הקבוצה העצמאית והיא עוררה התעניינות ציבורית רחבה ברעיונות הקבוצה. בתערוכה הוצג הקולאז' המפורסם של המילטון "מהו העושה את הבתים בימינו כה שונים, כה מושכים?". הקולאז' מסכם את מסקנות המושב השני של הקבוצה.

## לקריאה נוספת

## קישורים חיצוניים
*הקבוצה העצמאית (אתר מאת Arts and Humanities Research Council ואוניברסיטת מידלסקס)
*הקבוצה העצמאית, באתר גלריית טייט

## הערות שוליים

קטגוריה:הממלכה המאוחדת: תרבות
קטגוריה:פופ ארט
בתי יהודים

**בתי יהודים** (בגרמנית: **Judenhaus**) היו בתים, שבהם אולצו היהודים בגרמניה הנאצית וכן באוסטריה המסופחת להתגורר בעיקר מתחילת 1942 אך גם מוקדם יותר. צעד זה החריף את מצוקתם של יהודי גרמניה ונמשך לאורך השואה ועד תום תקופת שלטונה של המפלגה הנאצית בגרמניה.

## רקע
ערב ליל הבדולח ביקש הרמן גרינג להחריף את בידוד היהודים בגרמניה ולהקים גטאות בגרמניה. ריינהרד היידריך התנגד בטיעון שהגטו יישא אופי פלילי ויתפתחו בו מגפות. כאמצעי ביניים נוצרה התפיסה של "בתי יהודים" שבהם חויבו לגור יהודים, ורק יהודים, במגבלות רבות.

## ביצוע
עם פרוץ מלחמת העולם השנייה, וביתר שאת לאחר תחילת הפצצות בעלות הברית על גרמניה, הוחרף משבר הדיור ועל כן זורז סילוק היהודים מדירותיהם וריכוזם בבתי היהודים. למשל, בקיץ 1940 רוכזו יהודי ויסבאדן בבתי יהודים. בנובמבר 1941 היו בברמן לפחות 20 בתי יהודים. מקומות מגוריהם של היהודים נרשמו, וכן היהודים. מהלך זה סייע לגירוש היהודים למזרח, החל מסוף 1941. במועד זה החלו הגרמנים לצרף לגירוש  גם יהודים בני שישים ומעלה, כנראה כדי לרוקן את "בתי היהודים" ולפנותם עבור גרמנים-נוצרים. 

בתחילת 1942 הצטוו היהודים בגרמניה לתלות ציור או תו של מגן דוד שחור על נייר לבן בכניסה לבית. בהמשך הוקמו שיכוני יהודים מיוחדים, כהכנה לגירוש למזרח. בין היתר הוקמו שיכונים כאלה באזור מינכן, דרזדן, קלן ובמקומות נוספים.

## חריגים
בתחילה לא אולצו יהודים למחצה לעבור ל"בתי יהודים". משנת 1942 קובצו גם הם בבתים נפרדים, אך רובם שרדו בשואה. יהודים שהיו נשואים ללא יהודים, לא אולצו להיכלא בבתים אלה (למשל ויקטור קלמפרר שהיה נשוי לנוצרייה).

## ראו גם
* הגימנסיה היהודית על שם משה מנדלסון

## קישורים חיצוניים
* מאמר על "בתי יהודים" בגרמניה, באתר יד ושם
* אזכור ריכוזם של יהודים בבתי יהודים בוויסבאדן, בתערוכה אודות ויסבאדן באתר יד ושם
## הערות שוליים

קטגוריה:טרמינולוגיה של תקופת השואה
קטגוריה:שואת יהודי גרמניה
A Sky Full of Stars

"**A Sky Full of Stars**" הוא שיר שהוקלט על ידי להקת הרוק האלטרנטיבי הבריטית קולדפליי, כחלק מאלבום האולפן השישי שלהם, *[[Ghost Stories]]*, בשנת 2014. הסינגל יצא לאור ב-2 במאי 2014, והוא היה הסינגל השלישי אותה הוציאה הלהקה כדי לקדם את האלבום.

השיר נוצר בשיתוף פעולה עם המפיק המוזיקלי/דיג'יי השוודי אביצ'י, עם עזרה בהפקה מהמפיקים המוזיקליים הבריטיים פול אפוורת', דניאל גרין, וריק סימפסון.

הווידאו קליפ הרשמי לשיר בוים על ידי מאט וייטקרוס וצולם ב-17 ביוני 2014 ברחוב קינג שבפרבר ניוטאון אשר בסידני, אוסטרליה. הווידאו קליפ יצא לאור ב-19 ביוני 2014.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי אביצ'י
קטגוריה:וידאו קליפים שצולמו בניוטאון (ניו סאות' ויילס)
קטגוריה:שירי מוזיקת דאנס אלקטרונית
קטגוריה:שירי רוק אלטרנטיבי
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי פלטינה מרובעת בממלכה המאוחדת
קטגוריה:סינגלים בהוצאת פרלופון
צ'ארלס למברט

**צ'ארלס למברט** (באנגלית: **Charles Lambert**, 7 במרץ 1891–1935) היה נומיסמט ומוזאולוג בריטי שחי ופעל בארץ ישראל.
[ממוזער|200px|שמאל|ידית מגולפת מ[עצם, בצורת בעל חיים, התרבות הנאטופית (כ-15,000 - 11,700 שנים לפני זמננו). הפריט שמצא למברט בכניסה למערת הנחל בכרמל בשנת 1928.]]
250px|ממוזער|שמאל|מברקו של למברט המודיע על מציאת החפץ הפרהיסטורי בנחל המערות
נודע בחקר מטבעות עתיקים בארץ ישראל מהתקופה הפרסית ועד לתקופה הביזנטית.
התמנה לראש אגף הנומיסמטיקה במחלקת העתיקות של ממשלת המנדט הבריטי בארץ ישראל ועבד במוזיאון הארכאולוגי של ארץ ישראל, (בימינו מוזיאון רוקפלר) בירושלים.

למברט שירת בצבא הבריטי במהלך מלחמת העולם הראשונה בצרפת ואחר כך כמתורגמן לערבית במשלחת הצבאית המצרית בחצי האי סיני. בשנת 1920 מונה לקצין הגירה בממשלת המנדט הבריטי. 

בשנת 1926 עבר למחלקת העתיקות של ממשלת המנדט. בשנת 1928 לקראת תוכנית הבנייה של נמל חיפה שנדרשה להקמת מחצבות באזור נחל מערות במצוק הר הכרמל נשלח למברט לחקור את השטח במערת הנחל. למרות שלא היה ארכאולוג בהכשרתו, למברט ערך במערה חפירות שיטתיות באיכות גבוהה לזמנו שאפשרו לו לגלות ממצאים פרהיסטוריים חשובים ביותר מן התרבות הנאטופית, לרבות חפץ אמנות מן הקדומים ביותר שנתגלו במזרח התיכון - ידית עשויה מעצם מגולפת בצורת בעל חיים. 

לאחר שלמברט גילה כי בנחל מערות יש ממצאים פרהיסטוריים חשובים, הוא שלח מברק  לירושלים המודיע על הממצא הייחודי שהוא מצא. בעקבות המברק הוחלט לשלוח את  הארכאולוגית הבריטית דורותי גארוד  לחקור את המערות. הממצאים שמצאה הביאה לגניזת התוכנית להפוך את מצוק נחל המערות למחצבה.. 

הקריירה המדעית המבטיחה של למברט נקטעה על ידי מותו בשנת 1935 כשהוא בן 44 בלבד. כנוצרי אנגליקני הובא לקבורה בבית הקברות הנוצרי פרוטסטנטי בהר ציון בירושלים.

פרסם, בין היתר קטלוגים של "מטבעות פיניקים", "מטבעות מצרים-ערבים, פיניקים ואחרים מן המאה ה-4 לפנה"ס", "מטבעות שבמוזיאון רוקפלר", "מטבעות ברונזה יהודים מן העופל", "הערה על הפן ההפוך של טטרדרכמה מזמן המרד היהודי השני", "מטבעות מן התקופה הקונסטנטינית" ו"מטבעות ביזנטים".

## לקריאה נוספת

*Mina Weinstein Evron *Archeology in the Archives:Unveiling the Natufian Culture of Mount Carmel*. Brill, Leiden and Boston 2009 


## הערות שוליים

קטגוריה:ארכאולוגים בריטים
קטגוריה:ארץ ישראל: ארכאולוגים
משהו חייב לקרות

**משהו חייב לקרות** הוא אלבום הבכורה של זמר הרגאיי והדאנסהול הישראלי סול ג'יי. האלבום יצא לאור בדצמבר 2012 והופק על ידי סול ג'יי בשיתוף עם צ'ולו.

## רקע
ב-2 בינואר 2012 הוציא לאור סול ג'יי את הקליפ לסינגל הראשון מהאלבום, "מריאנה" בעמוד היוטיוב הרשמי שלו. ב-6 באוגוסט יצא לאור הקליפ של הסינגל השני מהאלבום, "תן חיוך". ב-5 באוקטובר 2012 פורסם גם הקליפ לסינגל "אצלי בדם". ב-27 בדצמבר 2012 השיק סול ג'יי את האלבום במועדון הסאבליים. באירוע ההשקה התארחו האמנים: אקסום, נצ'י נצ', צ'ולו, פישי הגדול וסאבלימינל. יום לאחר מכן, ב-28 בדצמבר 2012, יצא גם הקליפ לסינגל הרביעי מהאלבום, "אל תבכו". ב-8 בדצמבר 2013 יצא הקליפ לסינגל החמישי מהאלבום, "קח הכל באיזי", שבו מארח סול ג'יי את טדרוס.

## רשימת הקטעים

## קישורים חיצוניים

* 
* גיא גלבוע, מפתח סול: על אלבום הבכורה של סול ג'יי, באתר kaboom
* אסף וטאשסקי, סול ג'יי - משהו חייב לקרות, באתר חבית הדגים

קטגוריה:אלבומי בכורה מ-2012
קטגוריה:אלבומי היפ הופ ישראליים
לאונרדו דה לורנזו

**לאונרדו דה לורנזו** (באנגלית: **Leonardo De Lorenzo**; 29 באוגוסט 1875 - 29 ביולי 1962) היה חלילן איטלקי ומחנך מוזיקלי.

## ביוגרפיה
נולד בויג'אנו, במחוז פוטנצה (נפה), דה לורנזו התחיל לנגן בחליל בגיל 8 ונסע לנאפולי להשתתף ב"קונסרבטוריון למוזיקה סן פייטרו אה מאיילה". בגיל 16 הוא היגר לארצות הברית, עבד במלון קרולין, קנטקי, אך בשנת 1896 הוא חזר לאיטליה כדי לעשות את שירותו הצבאי באלסנדריה, והיה בלהקה צבאית. הוא הצטרף לתזמורת בקייפטאון בגיל 25. ב-1907, הוא חזר לנאפולי כדי להשלים את לימודיו, ואז הוא נסע לאמריקה שוב, והפך לחלילן הראשון של התזמורת הפילהרמונית של ניו יורק בבימויו של גוסטב מאהלר, וניגן בהתזמורת הסימפונית של ניו יורק, הוא היה גם חלילן בתזמורת מינסוטה, התזמורת הפילהרמונית של לוס אנג'לס וגם התזמורת הפילהרמונית של רוצ'סטר. ב-1914 הוא פגש את מוד פיטרסון בתזמורת מינסוטה, פסנתרנית שליוותה אותו בתדירות גבוהה והפכה לאשתו. ב-1917 מועדון החלילית של לוס אנג'לס הציג מחזמר לכבודו ודה לורנזו נתמנה לחבר הכבוד הראשון של האגודה. בין השנים 1923-1935 לאונרדו היה פרופסור לחליל בבית הספר איסטמן למוזיקה, לאחר פרישתו הוא התמקד בהלחנה וכתיבת פרסומים תאורטיים. כל החומר המחקרי שלו נתרם לאוניברסיטת דרום קליפורניה.

## קישורים חיצוניים

* ביוגרפיה של לאונרדו דה לורנזו, באתר flutiste
* ביוגרפיה של לאונרדו דה לורנזו, באתר comuneviggiano
* עובדות על לאונרדו דה לורנזו, בספרייה הלאומית הגרמנית
* חומר חופשי על לאונרדו דה לורנזו, בפרויקט ספריית התווים הבין-לאומי

קטגוריה:חלילנים
קטגוריה:מורים למוזיקה באיטליה
קטגוריה:איטלקים שנולדו ב-1875
קטגוריה:איטלקים שנפטרו ב-1962
פתח תקווה טרופרס

**פתח תקווה טרופרס** (**Troopers**; מאנגלית: "חייל") היא קבוצת פוטבול מהעיר פתח תקווה המשחקת בליגת הפוטבול הישראלית.

## היסטוריה
בעונתה הראשונה בליגה () סיימה הקבוצה את החלק הסדיר של העונה במקום העשירי והאחרון במאזן 0-10.
בעונה שלאחר מכן, , סיימה הקבוצה במקום התשיעי במאזן 2-8 ולא העפילה לפלייאוף.
עונת  הייתה הטובה ביותר של הקבוצה מאז הקמתה, והיא סיימה אותה עם מאזן 5-4. הקבוצה עלתה לווילד קארד, שם הפסידה לתל אביב פיונירס. 
בעונת 2014-2015 סיימה הקבוצה במאזן 3-6, שהספיק לה להגיע לווילד קארד, שם הודחה על ידי חיפה אנדרדוגס.

## טבלת עונות

2022-2023
|0-9
|לא העפילה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות פוטבול בישראל
קטגוריה:פתח תקווה: מועדוני ספורט
משה דלוז'נובסקי

**משה דלוז'נובסקי** (דלוזשנאווסקי; בפולנית: **Moszek Dłużnowski**; 1903–1977) היה עיתונאי, סופר ומחזאי יידיש.

## ביוגרפיה
משה דלוז'נובסקי נולד בטומשוב מזובייצקי (כיום חלק מפולין) בשנת 1903 למשפחה מרקע צנוע. גדל והתחנך בעיר מולדתו. בשנים 1925-1930 כיהן כעורך של עיתון יידיש מקומי בשם טאָמאשאָווער וואָכנבלאט. בנוסף לקח חלק בפעילות ציונית כחבר בפועלי ציון.

בשנת 1930 עזב את עיר מולדתו והיגר לצרפת, היכן שגר אחיו הבוגר אברם. בפריז המשיך לשמש בתור כתב של מספר עיתוני יידיש. מעט לאחר פרוץ מלחמת העולם השנייה, נמלט מצרפת למרוקו מפני גרמניה הנאצית. אחיו הגדול אשר נשאר בצרפת, נספה באושוויץ. בהשפעת שהותו במרוקו חיבר לימים רומן ביידיש העוסק בחיי היהודים במלאח המסורתי, תלאותיהם וההתעמרות בהם מצד שייח' מקומי; רומן זה תורגם בהמשך לעברית תחת השם "בנות הקדר: רומן מחיי היהודים במרוקו" וכן תורגם לאנגלית ולספרדית.

בשנת 1942 היגר לארצות הברית והתיישב בניו יורק. במהלך השנים הבאות חיבר מספר רב של רומנים, מחזות, ספרי ילדים ומסות ביידיש. המחזה הידוע ביותר שחיבר היה "די איַינזאמע שיף" שעוסק בשואה. המחזה הוצג בתיאטרוני יידיש בני יורק (בכיכוב השחקן מוריס שוורץ) וכן בתיאטרון היהודי בוורשה. ברומן "דאס ראד פון מזל" שחיבר בשנת 1949 כלל זכרונות מעיר מולדתו טומשוב מזובייצקי (הספר כלל איורים של מאנה כץ). הוא כתב בקביעות לעיתון היידיש האמריקאי פארווערטס וכן לעיתונים וכתבי עת אחרים שיצאו לאור בניו יורק, בואנוס איירס, מקסיקו סיטי וישראל. בשנת 1949 זכה בפרס ע"ש צבי קאסל לספרות יהודית. בארצות הברית שמר על קשר קרוב עם סופרים וכותבים אחרים ביידיש יוצאי פולין, בהם יצחק בשביס-זינגר.

נפטר בניו יורק בשנת 1977.

## מספריו
***בנות הקדר : רומן מחיי היהודים במרוקו**, תרגם לעברית: אהרון וייסמן, ירושלים : אחיאסף, 1954.
***ווינט-מילן : נאוועלע**, בוענאס איירעס : יידבוך, 1963. (הספר באתר ארכיון האינטרנט)
***ווי א בוים אין פעלד : ראמאן**, בוענאס איירעס : יידבון, 1958. (הספר באתר ארכיון האינטרנט)
***דער רייטוואגן**, בוענאס איירעס : אלטער ראזענטאל פאנד, 1958. (הספר באתר ארכיון האינטרנט)
*** טירן און פענצטער : דערציילונגען**, בוענאס איירעס : יידבוך, 1966. (הספר באתר ארכיון האינטרנט)
***הארבסט אין וויינגארטן : דערציילונגען און דראמעס**, בוענאס איירעס : יידבוך, 1956. (הספר באתר ארכיון האינטרנט)
*** א ברונעם ביים וועג : דערציילונגען**, בוענאס-איירעס : אונזער בוך, 1953. (הספר באתר ארכיון האינטרנט)

## לקריאה נוספת

*J. Leftwich (ed.), *An Anthology of Modern Yiddish Literature*, The Hague – Paris, 1974, pp. 329–330 (biographical note)


## קישורים חיצוניים
* 
* משה דלוזשנאָווסקי באתר WorldCat Identities
* אברהם לעוו, "ווינטמילן", לעבנס-פראגן, 01 בנובמבר 1965.
* "אין ווינגארטן", לעבנס-פראגן, 01 באוקטובר 1957.
* גבריאל וייסמן, "א ברונעם ביים וועג", לעבנס-פראגן, 01 בפברואר 1954.
* גבריאל וייסמן, "די אינזאמע שיף", לעבנס-פראגן, 01 בנובמבר 1968.
* 

## הערות שוליים

קטגוריה:יהודים שהיגרו מפולין לארצות הברית
קטגוריה:חברי פועלי ציון
קטגוריה:סופרים יהודים פולנים
קטגוריה:סופרים יהודים אמריקאים
קטגוריה:סופרים כותבי יידיש
קטגוריה:עיתונאים כותבי יידיש
קטגוריה:מחזאי יידיש
קטגוריה:אמריקאים שנולדו ב-1903
קטגוריה:אמריקאים שנפטרו ב-1977
הדגל הארמי

**הדגל הארמי/סורי** (בסורית: **ܐܬܐ ܣܘܪܝܝܬܐ**, אתא סורייתא), הוא דגל המשמש חלק מבני העדה הארמית-נוצרית ברחבי העולם, מתוך מטרה להדגיש את ההיסטוריה והזהות הלאומית שלהם כנצר לארמים הקדומים, שחיו באזור הסהר הפורה לפני כ-3,000 שנה.

## היסטוריה
הדגל נקבע לראשונה במגזין בהרא סורייא  בגיליון ינואר 1980. עם זאת, הוא שונה לצורתו הנוכחית ב-1982 על ידי עבדמשיחא חנא (ܥܒܕܡܫܝܚܐ ܚܢܐ), חבר המפלגה הסורית הסוציאלית-לאומית.

## פירוש הדגל
התבליט המקורי המופיע בדגל התגלה על ידי החוקר הצרפתי אנדרה דופנט-סומר (André Dupont-Sommer)  בתל חלף  שבצפון סוריה. בתבליט המקורי מופיעה שמש מכונפת (סמל לאל השמש במזרח התיכון הקדום) החקוק כעיגול. בעיצוב הדגל, השמש הוחלפה על ידי להבה או לפיד.

לפי גרסה אחת, הלהבה מסמלת את רוח הקודש, הרקע האדום את הדם שנשפך ברצח העם האשורי (באימפריה העות'מאנית בסוף המאה ה-19 ותחילת המאה ה-20) והצבע הצהוב את התקווה למדינה עצמאית, מכיוון שלעם האשורי אין מדינה.

## שימוש בישראל
שמאל|ממוזער|200px|הדגל מעל הכניסה למועדון הכנסייה הסורית אורתודוקסית בירושלים

בישראל משמש הדגל החל מהעשור השני של המאה ה-21 חלק מהנוצרים בישראל אשר מזדהים עם הלאום הארמי, בהם הכומר הנוצרי גבריאל נדאף.

ארגון "פורום גיוס העדה הנוצרית", התומך בגיוסם של בני העדה הארמית-נוצרית לצה"ל, עושה שימוש בדגל דומה לדגל הארמי. בגרסה זו, במקום הלהבה מופיע צלב, על הכנף הימנית מופיע עיגול לבן קטן ובו ארז הלבנון ועל הכנף השמאלית עיגול לבן קטן ובו צריח. לדבריהם, "הנשר מסמל את ישו שנשא אור לכל ארבעת כיווני העולם (ארבעה כוכבים) והמגדל הוא מגדל השמירה לארץ האבות". ארז הלבנון מסמל את הר הלבנון, "המעוז האחרון שיש בו עדיין ישות ארמית פיניקית נוצרית מזרחית באדמת האבות".

## ראו גם
* דגל הדרוזים
* הדגל הצ'רקסי
* הדגל הנוצרי

## קישורים חיצוניים

* 

## הערות שוליים

ארמי
קטגוריה:ארץ ישראל: נצרות
קטגוריה:ישראל: נצרות
קטגוריה:ארמים
סומה (עיר)

**סומה** (בטורקית: **Soma**) היא עיר בנפת מניסה במחוז הים האגאי שבמערב טורקיה. העיר משתרעת על פני 787 קמ"ר ולפי אומדן רשמי משנת 2023 אוכלוסייתה מנתה 111,276 תושבים. סומה היא העיר הצפונית ביותר בנפה וגובהה 161 מטרים מעל פני הים.

הפעילות הכלכלית בעיר מתמקדת בכריית פחם חום ושימוש בו להפקת חשמל. 

במהלך מלחמת העולם הראשונה המשיכו מכרות הפחם לפעול. הפחם שהופק אז תואר כ"גרוע מאוד". בין היתר שימש הפחם את הגרמנים להנעת רכבות באזור. חלק קטן מהפחם היה נשלח לאיזמיר.

חוות הרוח של סומה, עם 119 טורבינות רוח והספק של 140.4 מגה-ואט היא אחת החוות הגדולות של אנרגיית רוח בטורקיה.

ב-13 במאי 2014 אירע אסון המכרה בסומה, כאשר בשריפה במכרה פחם באזור נהרגו 301 כורים. זהו אסון המכרה הכבד ביותר בתולדות טורקיה, והכבד ביותר במאה ה-21.

## קישורים חיצוניים
 
* 

## הערות שוליים

קטגוריה:טורקיה: ערים
סיסטמה

קבוצת **סיסטמה** (ברוסית: **Система**, באנגלית: **Sistema**) היא קונגלומרט עסקים המונהג על-ידי המיליארדר והאוליגרך הרוסי ולדימיר יבטושנקו. יבטושנקו מחזיק כ-64% ממניות הקבוצה, בעוד שכ-18% ממניותיה הנסחרות בבורסה לניירות ערך בלונדון.

המשרדים הראשיים ממוקמים בעיר מוסקבה, בירתה של  רוסיה. שווי החברה מוערך (נכון לספטמבר 2014) בכ-9 מיליארד דולר.

בעל המניות העיקרי וראש מועצת המנהלים של חברת "סיסטמה" לשעבר הוא האוליגרך ולדימיר יוטושנקוב (כ-59.2% מניות). לאחר הטלת הסנקציות של בריטניה על רוסיה, יוטיושנקוב העביר כ-10% מהמניות לבנו, ועל-כן חלקו של פליקס יוטיושנקוב עלה לכ-15.2%, ושל ולדימיר יוטיושנקוב ירד לכ-49.2%.

## חברות בת
שירותי החברה ותחומי השליטה מגוונים וכוללים:
* שירותי IT (מחשוב): Sitronics, Mobile TeleSystems, Moscow City Telephone Network, SkyLink, MTS India
* מיקרו-אלקטרוניקה: Sitronics, NIIME, Mikron, STROM telecom
* ביטוח: ROSNO
* בנקאות: MBRD (ראשי תיבות: Moscow Bank for Reconstruction and Development)
* קבלנות בניין: Sistema-Hals
* קמעונאות: Detsky Mir Group
* תקשורת: Sistema Mass Media
* נפט: Ufaorgsintez, Novoil, Ufaneftehim, Ufimskiy NPZ, Bashkirnefteprodukt, Bashkirenergo
* תיירות: Intourist
* רדיו וחלל: RTI Systems
* תרופות: בינופארם
* תחבורה: SG-Trans
* ספורט: Olympic Sistema

## קישורים חיצוניים

* 

## הערות שוליים

קטגוריה:חברות רוסיות
קטגוריה:חברות הנסחרות בבורסה לניירות ערך במוסקבה
קטגוריה:חברות הנסחרות בבורסה לניירות ערך בלונדון
לובצ'ה (פולין)

**לובצ'ה** (בפולנית: **Lubcza**) היא כפר למרגלות צדם הצפוני של הרי הקרפטים, במחוז טרנוב בפרובינציית פולין קטן שבדרום פולין. הצמחייה באזור כוללת עצי אשור, אלנוס ואשוחית. בכפר מספר אתרים שזכו להכרה בחשיבותם ההיסטורית עקב עתיקותם. בין אתרים אלה - כנסייה בסגנון גותי ועוד מספר כנסיות ובהן פסלים המוקדשים לקדושים נוצריים רבים, בהם סופיה הקדושה ויוחנן הקדוש, מנזר, בית קברות, חלק מבתי הכפר ואף אסמים וממגורות.

## היסטוריה
לאחר חלוקת פולין השתייך הכפר לאימפריה האוסטרית. עם הקמת פולין העצמאית בין מלחמות העולם נכלל הכפר בשטח פולין והשתייך לפרובינציית קרקוב. קיים תעוד לנוכחות יהודים בלובצ'ה במהלך המאה ה-19. ב-1830 נמנו בו 81 יהודים.

## קישורים חיצוניים

קטגוריה:פולין קטן (פרובינציה): יישובים
לובצ'ה
קטגוריה:יישובים שהוקמו במאה ה-12
לאניבצי

**לאניבצי** (באוקראינית: **Ланівці**; בפולנית: **Łanowce**; ביידיש: **לאַנאָוויץ**) היא עיר במערב אוקראינה.

## תולדות העיר
באזור קיימות עדויות ליישוב מתקופת הברונזה, עדויות שהתגלו בשנות ה-20 של המאה ה-20. בין העדויות - צלחות וכלי חרס. עדויות אלה שמורות במוזיאון להיסטוריה בלבוב.

היישוב הקיים היום נוסד ככל הנראה ב-1444, על פי אזכור בכתב זכויות שנתן קז'ימייז' הרביעי, מלך פולין לאציל מקומי. 

עם חלוקת פולין השנייה, ב-1793, נכללה לאניבצי בשטח האימפריה הרוסית.

במאה ה-19 התקיימו בעיירה כנסייה, בית כנסת, בית ספר ציבורי ושלושה ירידים שנתיים. בשנת 1915 הונחה בעיירה מסילת רכבת. תקופה קצרה אחרי מלחמת העולם הראשונה הייתה לאניבצי בשטח הרפובליקה העממית של אוקראינה, ומ-1921 הייתה בשטח הרפובליקה הפולנית השנייה.

בספטמבר 1939 כבשה ברית המועצות את לאניבצי, שהייתה בשטח של מזרח פולין שיועד לברית המועצות על פי הנספח הסודי בהסכם ריבנטרופ–מולוטוב. ביולי 1941 כבשה גרמניה הנאצית את לאניבצי, ובמרס 1944 שב וכבש הצבא האדום את לאניבצי.

בשנת 1956 קיבלה לאניבצי מעמד של עיר.

ב-1982 הוקמה אנדרטה בלאניבצי לזכר קורבנות גרמניה הנאצית בעיר ובשנת 1985 הוקמה בה אנדרטה לזכר החיילים הסובייטים שנהרגו במלחמה נגד גרמניה הנאצית.

## יהודי לאניבצי
[ממוזער|250px|[אנדרטה לזכר יהודי לאניבצי שנספו בשואה, בבית העלמין הדרום]]
יהודי העיירה מנו כ-650 נפש לפני השואה. 

ביולי 1941, בעת פלישת הגרמנים לברית המועצות, נכבשה לאניבצי ועשרות יהודים נרצחו בידי אוקראינים. באוגוסט רצחו הגרמנים מנהיגים בקהילה היהודית, לפי הכוונתם של אוקראינים מקומיים. במרס 1942 הוקם גטו ובו רוכזו עוד כ-1,500 יהודים מעיירות סמוכות לרבות קטריניבקה. ב-13 עד 14 באוגוסט 1942 נרצחו כמעט כל יהודי הגטו לרבות רב העיר אהרן רבין בירי בבורות ליד העיירה ובסמוך להם.

באתר בעיר בו נרצחו כ-3,500 יהודים, מלאניבצי ומהסביבה, הוקמה אנדרטת הנצחה.

## קישורים חיצוניים

* 
* 
* 
* לאנוביץ באתר מרכז מורשת יהדות פולין
* 
* כתבה על העיר "לאנובצה" בעיתון "בדרך", 4 ביוני 1937

קטגוריה:מחוז טרנופול: ערים
קטגוריה:שואת יהודי אוקראינה
קטגוריה:בורות ירי בשואה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
רוני שוורץ (ג'ודוקא)

**רוני שוורץ** (נולדה ב-26 בינואר 1984) היא ג'ודוקא ישראלית. אלופת ישראל (2009, 2010, 2011) וסגנית אלופת ישראל (2012 ו-2013) במשקל עד 52 ק"ג.

## ביוגרפיה
שוורץ החלה להתאמן בג'ודו באופן מקצועי, בגיל 23 בשנת 2007. היא מתאמנת בהדרכת בתיה אדיב.

שוורץ זכתה במדליית ארד בהופעת הבכורה שלה בסבב הבוגרים העולמי כשהתחרתה בתחרות גביע העולם בסופיה, בולגריה בקטגוריית המשקל עד 48 ק"ג.

במהלך השנים 2007–2012 זכתה שוורץ ב-8 מדליות במסגרת הסבב העולמי בקטגוריית המשקל עד 48 ק"ג. לאחר מכן עברה להתחרות בקטגוריית המשקל עד 52 ק"ג.

מאז 2013 מתחרה שוורץ בקטגוריית המשקל עד 52 ק"ג ובמהלך 2013–2014 זכתה ב-10 מדליות במסגרת הסבב העולמי.

בת זוגה של שוורץ, אמלי רוסנו, ג'ודוקא מבלגיה היגרה לישראל על מנת להתגורר עמה וקיבלה ביולי 2014 אזרחות, שמאפשרת לה להתחרות במדי נבחרת ישראל בג'ודו.

שוורץ בוגרת מדעי המחשב וביולוגיה באוניברסיטת ת"א ועובדת בתחום המחשבים.

## קישורים חיצוניים

* 
* 

## הערות שוליים

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1984
קטגוריה:ישראלים שנולדו ב-1984
חיים פרלוק

**חיים פרלוק** (נולד ב-27 באוגוסט 1953) הוא יו"ר המועצה הישראלית לתרבות ואמנות מאז 2009. היה גם יושב הראש הראשון של המועצה הזו בשנים 2003–2007. אל"ם (מיל'), רופא, היה מרצה בבית הספר לביטוח במכללה האקדמית נתניה, ובמרכז הבינתחומי הרצליה. הבעלים ויו"ר של קבוצת החברות פרלוק אחזקות רפואיות, ובהן "מדיטון" רשת מרכזים רפואיים, "מדישור", ו"מדיטון אדם".

## קורות חיים
חיים פרלוק נולד בתל אביב. אביו, משה פרלוק, היה מראשי תנועת בית"ר בפולין ולאחר עלייתו לארץ ישראל ב-1935 היה מוותיקי הציונים הכלליים וממקימי המפלגה הליברלית ומקורב למנחם בגין. חיים פרלוק הצטרף בצעירותו למפלגה הליברלית, יורשתה של מפלגת הציונים הכלליים, שמאוחר יותר התמזגה בליכוד. בשנות השמונים מילא תפקידים שונים ב"צעירי הליכוד", בין היתר כיהן כיושב ראש הדור הצעיר וב-1988 שובץ במקום ה-55 ברשימת מועמדי הליכוד לבחירות לכנסת השתים עשרה.

פרלוק הוא רופא בהכשרתו, בוגר של הפקולטה לרפואה של אוניברסיטת תל אביב ומומחה לחיתום רפואי. היה מרצה בבית הספר לביטוח במכללה האקדמית נתניה, היה מרצה במרכז הבינתחומי הרצליה ומכהן כרופא ראשי בחברות ביטוח אחדות. שימש דירקטור במספר חברות, בהן "דלק", "ניופארם", "מקסימה" ו"החברה הממשלתית לאיכות הסביבה". כיהן כיו"ר החברה העירונית "גני יהושוע". מכהן כמ"מ יו״ר הנהלת " קשת העמותה למען הקשיש". חבר דירקטוריון חברת המים הממשלתית - מקורות ומשמש כיו״ר ועדת החדשנות והטכנולוגיה של החברה, וחבר בוועדות הכספים, ביקורת והתפ״ת של החברה. הוא יו״ר עמותת בית החולים לחיות בר בספארי ברמת גן ומשמש כיו״ר עמותת הבוגרים של בית הספר לרפואה של אוניברסיטת תל אביב. משמש גם כיו״ר עמותת החתמים (בתחום הביטוח). חבר דירקטוריון קנט-קרן נזקי טבע, חברת הביטוח הממשלתית.דר׳ פרלוק משמש בקנט כיו״ר ועדת ביקורת, כיו״ר ועדת חדשנות וטכנולוגיה.
ד"ר פרלוק מונה ע״י ממשלת ישראל ומשמש כיום מתחילת שנת 2023 כיו״ר המועצה לתרבות ואמנות של מדינת ישראל.
כאלוף-משנה במילואים, פרלוק שימש ראש מחלקת יק"רים (יחידות קישור רפואיות) בחירום. כיום משרת במבקר מערכת הביטחון.

נשוי לאורנה (לבית הוברמן) ואב לשלושה בנים.

### פעילותו בתחום התרבות והאמנות
פרלוק מילא שורת תפקידים בתחום התרבות והאמנות, בהם יו"ר מדור התיאטרון במשרד התרבות והספורט, חבר הנהלת תיאטרון בית לסין, חבר מועצת הספרייה הלאומית, חבר בהנהלת האופרה הישראלית וחבר בוועד הנאמנים של פרס היצירה בתחום הציונות ופרס ראש הממשלה לקומפוזיטורים. מונה לראשונה במרץ 2004 לתפקיד יו"ר המועצה הישראלית לתרבות ואמנות על ידי השרה לימור לבנת. ב-2007 פרש מהתפקיד עקב חילוקי דעות עם השר החדש ראלב מג'אדלה והוחלף על ידי איש מפלגתו של השר יחיאל לקט. ב-2009, כשחזרה לימור לבנת, מונה שוב לתפקיד וב-2013 החליטה הממשלה להאריך את תקופת כהונתו בשנתיים נוספות, עד סוף 2015.

כיהן במשרד התרבות כיו"ר המדור למוזיקה, כיו"ר המדור למחקר ומורשת, כיו"ר המדור לתרבות ערבית, וכיו"ר המדור לתרבות בקהילה במועצה לתרבות. כיום (2015) מכהן כיו"ר המדור לפרינג', כראש מדור תיאטרון וכחבר מדור זמר עברי.

## קישורים חיצוניים
* 
* 
* 

## הערות שוליים

קטגוריה:דירקטורים ישראלים
קטגוריה:חברי המועצה הישראלית לתרבות ואמנות
קטגוריה:פעילי הליכוד
קטגוריה:סגל המרכז הבינתחומי הרצליה: מנהל עסקים
קטגוריה:סגל אוניברסיטת רייכמן: מנהל עסקים
קטגוריה:סגל המכללה האקדמית נתניה
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים צבאיים ישראלים
קטגוריה:אלופי-משנה בחיל הרפואה
קטגוריה:ישראלים שנולדו ב-1953
קומקאסט

**תאגיד קומקאסט** (באנגלית: **Comcast Corporation**, בשמו הקודם **Comcast Holdings**) הוא תאגיד הכבלים והתקשורת הגדול בעולם במונחי הכנסה. קומקאסט היא חברת הכבלים ושירותי האינטרנט הגדולה בארצות הברית, והשלישית מבין חברות הטלפוניה. התאגיד הוא בין היתר הבעלים של רשת הטלוויזיה NBC, של אולפני יוניברסל ושל אולפני האנימציה של דרימוורקס.

Comcast משרתת לקוחות פרטיים ועסקיים ב-40 מדינות בארצות הברית וכן במחוז קולומביה.
משרדי החברה ממוקמים בפילדלפיה, פנסילבניה.

ב-28 באפריל 2016, נודע כי חברת הכבלים קומקאסט, בראשות סרטי יוניברסל, רוכשת את אולפני ההנפשה של דרימוורקס תמורת 3.8 מיליארד דולר.

החברה סובלת מתדמית שלילית. שירות הלקוחות של החברה סופג ביקורת לעיתים קרובות. כמו כן החברה הפרה את עיקרון נייטרליות הרשת, ונתונה בניגוד עניינים כמפיקת תוכן שהיא גם ספקית אינטרנט.

ב-22 בספטמבר 2018, רכשה קומקאסט את רשת המדיה "סקיי" תמורת 39 מיליארד דולר. כמה ימים לאחר מכן מכרה פוקס המאה ה-20 את יתרת החזקותיה בסקיי לקומקאסט תמורת 15 מיליארד דולר.

## קישורים חיצוניים

* 

* 
* פרופיל Comcast באתר פורבס
* קומקאסט, פרופיל החברה באתר ביזפורטל

## הערות שוליים

קטגוריה:חברות בשווי שוק מעל 100 מיליארד דולר
קטגוריה:חברות תקשורת אמריקאיות
קטגוריה:חברות שהוקמו בשנות ה-1960
קטגוריה:חברות תקשורת המונים בארצות הברית
המפלגה הלאומית הבריטית

**המפלגה הלאומית הבריטית** (באנגלית: **British National Party** או **BNP**) היא מפלגת ימין קיצוני לאומנית בריטית.

## פעילות
המפלגה הוקמה על ידי ג'ון טינדל (John Tyndall) ב-1982 תוך מיזוג מספר מפלגות פוליטיות והונהגה על ידי ניק גריפין מ-1999 ועד 2014.

BNP היא בעלת מדיניות בולטת נגד מהגרים לבריטניה וקוראת לפינוי עם פיצוי למהגרים אשר יחזרו לארץ מולדתם. לפי המפלגה, חסימת הגירה תוביל לחיסכון של בניית דירות באזורים ירוקים. המפלגה מתנגדת לנישואים חד מיניים וללהט"ב ולטענתה בריטניה צריכה לחזור למסגרת המשפחה המסורתית. המפלגה תומכת בעונש מוות, אירוסקפטיות, ביטוח בריאות בחינם לכל אזרחי בריטניה, אנטי-גלובליזציה ולאומיות לבנה. המפלגה מתנגדת לבניית מסגדים חדשים במדינה ולכל סוג של תעודת זהות ביומטרית. פרשנים פוליטיים טוענים כי המפלגה היא פשיסטית (או נאו-פשיסטית) ואנטישמית - אך המפלגה מכחישה זאת. אפילו גורמים שמרניים כמו למשל ראש הממשלה דייוויד קמרון ביקרו את המפלגה. כיום המפלגה מתנערת מן הדימוי האנטישמי שדבק בה ובין מועמדיה יש אשה יהודייה - פטרישה ריצ'רדסון.

ביולי 2014 פרש גריפין מתפקידו והוחלף על ידי אדם ווקר (Adam Walker), מורה לשעבר אשר נאסר עליו ללמד שוב בבריטניה לצמיתות לאחר שהורשע באשמת שימוש במחשבי בית ספר לשם צריכת חומר גזעני.

נכון לינואר 2015, במפלגה חברים כ-500 חברים (לעומת 4,220 חברים בדצמבר 2013). למעשה, אין למפלגה כוח - למפלגה אין נציגים כלל בפרלמנט האירופי, אספת לונדון או בבית הנבחרים הבריטי. למפלגה 2 מושבים בלבד ברשויות המוניציפליות (מתוך 21,871 נציגים בכל בריטניה). לטענת אנשי המפלגה, נמנע ממנה להתמודד באופן דמוקרטי בשל רדיפות השלטונות.

## קישורים חיצוניים

* 

* 

לאומית
קטגוריה:מפלגות שמתנגדות לאסלאם
קטגוריה:מפלגות אנטי-גלובליסטיות
קטגוריה:מפלגות ימין רדיקלי
קטגוריה:מפלגות שהוקמו ב-1982
קטגוריה:1982 בממלכה המאוחדת
קטגוריה:ערכים שבהם תבנית בריטניקה אינה מתאימה
אגים איברהימי

**אגים איברהימי** (נולד ב-29 באוגוסט 1988) הוא כדורגלן עבר מקדוני ששיחק בעמדת הקיצוני.

## קריירת מועדונים
איברהימי נולד בטטובו להורים ממוצא אלבני. הוא התחיל את הקריירה שלו במחלקת הנוער של שקנדיה ובגיל 17 עלה לקבוצה הבוגרת. לאחר שהרשים במדי שקנדייה, עבר לרד בול זלצבורג. לאחר שנתיים בזלצבורג, איברהימי הצטרף לאולימפיה ליובליאנה ששיחקה באותה העת בליגה שנייה סלובנית, ועם 11 שערים ו-10 בישולים עלה עם המועדון חזרה לליגת העל הסלובנית. בקיץ  איברהימי סיים את החוזה שלו באולימפיה וב-3 בספטמבר 2010 חתם לשלוש שנים עם באסקיסאירספור. ב-25 בספטמבר 2010 הוא ערך את הופעת הבכורה בהפסד קבוצתו 1-0. לאחר שלא התאקלם במועדון שוחרר בינואר  וחתם בנפטה לנדאבה. 

ב-10 ביוני 2011 איברהימי חזר לסלובניה כאשר חתם לשלוש שנים במריבור. הוא ערך את הופעת הבכורה שלו במאריבור נגד F91 דודלאנג' במסגרת מוקדמות ליגת האלופות שבו הוא גם הבקיע את השער הראשון שלו. לאחר שמאריבור הפסידה למכבי חיפה סיבוב לאחר מכן ונפלה למוקדמות הליגה האירופית, איברהימי עזר למועדון לעלות לשלב הבתים של המפעל לאחר ניצחון על גלאזגו ריינג'רס. במאי , איברהימי חידש את חוזה שלו במועדון עד למאי , בסיום העונה זכה עם המועדון באליפות. בדצמבר , הוא זכה בתואר הכדורגלן המקדוני של השנה. 

ב-31 באוגוסט 2013 איברהימי הושאל לקליארי. ב-2 במרץ 2014, איברהימי הבקיע את השער הראשון שלו בקליארי נגד אודינזה. בסיום העונה חזר למאריבור, והאריך את החוזה שלו במועדון עד מאי . באוגוסט  עזר לקבוצה להעלות לשלב הבתים של ליגת האלופות לראשונה משנת .

ב-15 ביוני 2016 חתם באסטנה מליגת העל הקזחית עד לסיום העונה.

ב-1 באוקטובר 2020, איברהימי חתם בקוקסי מליגת העל האלבנית.

ב-16 ביולי 2021, איברהימי חתם בדינמו טירנה.

## קריירה בינלאומית
בצעירותו איברהימי היה חלק מהנבחרת הצעירה של מקדוניה הצפונית. ב-12 באוגוסט 2009 ערך את הופעת הבכורה שלו במדי הנבחרת הבוגרת. ב-12 באוקטובר 2012, הוא הבקיע את השער הראשון שלו בנבחרת בהפסד 2-1 ל במסגרת מוקדמות מונדיאל 2014. כעבור שלושה ימים כבש את השער היחיד בניצחון נבחרתו 0-1 נגד .

## חיים אישיים
אגים איברהימי שולט ב-6 שפות. בשנת 2016, אחרי ששיחק מספר שנים בסלובניה הוא קיבל את אזרחותה. הוא בן דוד של כדורגלן אריאן אדמי.

## תארים
; אולימפיה
*הליגה השנייה בסלובניה: 

; מאריבור
*אליפות סלובניה: , , 
*הגביע הסלובני: , 
*הסופר קאפ הסלובני: , , 

; אישיים
*שחקן העונה בסלובניה: 
*נבחרת השנה בסלובניה: 
*כדורגלן השנה במקדוניה הצפונית: 

## קישורים חיצוניים

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:כדורגלני שקנדייה
קטגוריה:כדורגלני רד בול זלצבורג
קטגוריה:כדורגלני אולימפיה ליובליאנה
קטגוריה:כדורגלני אסקישהירספור
קטגוריה:כדורגלני מריבור
קטגוריה:כדורגלני קליארי
קטגוריה:כדורגלני אסטנה
קטגוריה:כדורגלני דומז'אלה
קטגוריה:כדורגלני קוקסי
קטגוריה:כדורגלני נבחרת מקדוניה הצפונית
קטגוריה:ספורטאים זרים באוסטריה
קטגוריה:ספורטאים מקדונים בסלובניה
קטגוריה:ספורטאים זרים בטורקיה
קטגוריה:ספורטאים זרים באיטליה
קטגוריה:ספורטאים זרים בקזחסטן
קטגוריה:ספורטאים זרים באלבניה
קטגוריה:מקדונים שנולדו ב-1988
סטפן מביה

**סטפן מביה** (בצרפתית: **Stéphane Mbia**; נולד ב-20 במאי 1986 ביאונדה שבקמרון) הוא כדורגלן עבר קמרוני ששיחק בעמדת הקשר ההגנתי. לזכותו 68 הופעות במדי נבחרת קמרון.

מביה מייצג את נבחרת קמרון מאז ההופעה הראשונה שלו בשנת 2005 ומאז כבש שלושה שערים עבור נבחרתו. הוא זומן לסגל הנבחרת באולימפיאדת בייג'ינג 2008, פעמיים בגביע אפריקה לאומות ופעמיים בגביע העולם בכדורגל. ב-26 באוגוסט 2014 מביה קיבל את סרט הקפטן.

## קריירה
מביה ערך את הופעת הבכורה שלו בסטאד רן הצרפתית בעונת 2005-06, שם שיחק חמש שנים, מאזנו בקבוצה עומד על 109 הופעות ו-4 שערים. הקמרוני כבש את שער הבכורה שלו בליגת העל הצרפתית בנובמבר 2006 נגד האלופה המכהנת ליון.

ב-14 ביולי 2009, מביה עבר למרסיי מסטאד רן עבור 10.4 מיליון £, במרסיי הוא שיחק תפקיד חיוני ועזר לקבוצתו לסיים את העונה כאלופת צרפת. בשנת 2012 סיים את דרכו במועדון עם 69 הופעות ו-5 שערים.

ב-31 באוגוסט 2012, מביה חתם על חוזה של שנתיים במועדון הפרמייר ליג האנגלי קווינס פארק ריינג'רס, לאחר שהועבר ממרסיי עבור סכום שלא פורסם.

ב-26 באוגוסט 2013, מביה הושאל לסביליה מליגת העל הספרדית. ב-1 בספטמבר מביה ערך את הופעת הבכורה שלו בסביליה וסיפק בישול לשער הראשון של קווין גמיארו במשחק שהסתיים בתוצאה 2-2 מול מאלגה. ב-27 באוקטובר, מביה בישל שני שערים לאיוואן רקיטיץ' וג'יירו סמפיארו בניצחון 2-1 על אוסאסונה. שערו הראשון בליגה הספרדית הגיע במשחק הדרבי מול ריאל בטיס ב-24 בנובמבר כאשר מביה נגח את השער השני של סביליה בניצחון 4–0. בעונת  הבקיע מביה את השער המכריע במשחק הגומלין של חצי גמר הליגה האירופית מול ולנסיה, ארבע דקות בתוך תוספת הזמן. הוא פתח בהרכב למשחק הגמר מול בנפיקה ליסבון, ולאחר שוויון 0-0 בתום ההארכה, כבש את הפנדל השני של קבוצתו בדו-קרב הפנדלים, שהסתיים בתוצאה 4-2 לסביליה.

לאחר ההשאלה לסביליה, ב-31 באוגוסט 2014 מביה חתם במועדון הספרדי, וזכה עמו פעם נוספת בליגה האירופית, כאשר מביה פתח במשחק הגמר בו גברה קבוצתו 3-2 על דניפרו. ב-10 ביוני 2015 חתם בטרבזונספור. ב-29 בינואר 2016 חתם בחביי צ'יינה פורצ'ן הסינית. ב-18 באוגוסט 2018 חתם בטולוז.

## תארים
### סטאד רן
* גביע האינטרטוטו (1): 2008

### מרסיי
* גביע הליגה הצרפתי (3): 2009-10, 2010-11, 2011-12
* ליגת העל הצרפתית (1): 2009-10
* גביע האלופות (צרפת) (2): 2010, 2011

### סביליה
* הליגה האירופית (2): 2013-14, 2014-15

### אישיים
* גביע אפריקה לאומות 2008: נבחרת התחרות

## קישורים חיצוניים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני סטאד רן
קטגוריה:כדורגלני אולימפיק מרסיי
קטגוריה:כדורגלני קווינס פארק ריינג'רס
קטגוריה:כדורגלני סביליה
קטגוריה:כדורגלני טרבזונספור
קטגוריה:כדורגלני חביי צ'יינה פורצ'ן
קטגוריה:כדורגלני טולוז
קטגוריה:כדורגלני שאנגחאי שנחווה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2008
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:ספורטאים קמרונים בצרפת
קטגוריה:ספורטאים קמרונים באנגליה
קטגוריה:ספורטאים קמרונים בספרד
קטגוריה:ספורטאים קמרונים בטורקיה
קטגוריה:ספורטאים זרים בסין
קטגוריה:קמרונים שנולדו ב-1986
מגווייר

**מגווייר** (באנגלית: **Maguire**) הוא שם פרטי, ושם משפחה אירי.

קטגוריה:שמות משפחה
אליעזר ליפמן קאהן

רבי **אליעזר ליפמן הכהן קאהן** (תר"ג 1842 - תרצ"ז 1936) היה רבה של הקהילה היהודית האורתודוקסית הנפרדת בוויסבאדן ומייסדה.

## תולדות חייו
קאהן נולד בג' בתשרי (צום גדליה) שנת תר"ג (ספטמבר 1842) לרבי יצחק הכהן בזולצבורג שבמחוז באדן, ממשפחת הרב יצחק הכהן רבה של זולצבורג. הוא למד תחילה בישיבתו של רבי יוסף אלטמן בקרלסרוהה ובהמשך עבר לישיבת וירצבורג בראשותו של רבי יצחק דב במברגר. הוא היה גם תלמידם של רבי מנחם מנדל קרגוי בעל "גידולי טהרה" ורבי בנימין וולף המבורגר, ושל רבי עזריאל הילדסהיימר בברלין.

קאהן נישא לבת דודו שרה (לבית דוקאס). בגיל 27 הגיע לכהן כרב בוויסבאדן ולייסד קהילה אורתודוקסית במקום, שהייתה הקהילה הראשונה שנוסדה בדרך הרב שמשון רפאל הירש בגרמניה. עם בואו הקים בית כנסת ובית ספר ושאר דברים הנצרכים לקהילה היהודית במקום.

בשנת תר"ס (בערך) כתב את הקונטרס "תולדות קהלת עדת ישורון בויסאבדן". חידושי תורה שחידש יצאו לאור בשנת תשל"ז על ידי בצלאל יוסף קאהן.עוד מכתביו נמצאים במוזיאון של קרן "פולו לזרוס".

נפטר בוויסבאדן בי"ב בחשון תרצ"ז (28 באוקטובר 1936) ונקבר שם.

חתנו הוא הרב פינחס במברגר, רב בהמבורג.

## לקריאה נוספת
*הרב בצלאל קהאן, **רבי אליעזר ליפמן הכהן קאהן זצ"ל**, ירושתנו, כרך ג', עמ' שע"ו-שפ"ד.

## קישורים חיצוניים
* שלמה במברגר, **מזקנים אתבונן**, תרגומים אודותיו מעיתונות גרמנית
* פגישת הרב אליעזר ליפמן קאהן עם הרב לוי יצחק שניאורסון

## הערות שוליים

קטגוריה:רבנים אורתודוקסים גרמנים
קטגוריה:יהדות ויסבאדן
קטגוריה:גרמנים שנולדו ב-1842
קטגוריה:גרמנים שנפטרו ב-1936
גביע דייוויס 1900

**אתגר הטניס הבינלאומי 1900** (באנגלית: **1900 International Lawn Tennis Challenge**) הייתה תחרות טניס בינלאומית לקבוצות גברים שבהמשך קיבלה את השם "גביע דייוויס". 

הרעיון לתחרות בין קבוצות טניס התגבש במהלך שנת 1899 אצל טניסאים מאוניברסיטת הרווארד. תוך זמן קצר הרעיון קיבל תמיכה של איגודי הטניס האמריקאי והבריטי. דווייט דייוויס שהיה אחד מיוזמי הרעיון החליט על מתכונת התחרות וקנה על חשבונו את הגביע. בהתאם להחלטתו נבחרת כללה 3 גברים ותחרות כללה 5 משחקים: 4 משחקי גברים בודדים בימים הראשון והשלישי לתחרות ומשחק זוגות ביום השני.

התחרות נערכה במועדון הקריקן בבוסטון.

## תוצאות

^ - המשחק לא התקיים

& - המשחק לא הסתיים בגלל גשם

## קישורים חיצוניים

* נתונים על התחרות
* פרטים על התחרות

קטגוריה:תחרויות טניס ב-1900
1900
קטגוריה:1900 בארצות הברית
קטגוריה:תחרויות גביע דייוויס בארצות הברית
חמזה יונס

**חמזה יונס** (ערבית: **حمزة يونس**; נולד ב-16 באפריל 1986) הוא כדורגלן תוניסאי המשחק בעמדת החלוץ.

## קריירה
באוגוסט , יונס חתם באטואל דו סאהל ל-3 שנים. בפברואר , חתם בפטרולול פלוישט לאחר שהמעבר לאסטרה ג'יורג'יו לא צלח. בשנה הראשונה שלו במועדון הבקיע 12 שערים. עונה לאחר מכן זכה עם המועדון בגביע הרומני.

ב-28 בינואר 2014 יונס חתם בבוטב פלובדיב הבולגרית לשלוש שנים תמורת תשלום שלא פורסם. ב-23 בפברואר ערך את הופעת הבכורה שלו במועדון נגד לודוגורץ ראזגרד בו הוא הבקיע פעמיים בתיקו 2-2.

בחודש אוגוסט  חתם בלודוגורץ ראזגרד. כעבור עונה אחת הושאל לטרקטור סאזי. בינואר  הצטרף לקונקורדיה קיאז'נה, אך כעבור זמן קצר הצטרף לסקודה קסנתי.

בקיץ  יונס חתם בארזורומספור ובינואר חתם באל-אהלי. ב-20 ביולי 2018 יונס חתם באריס סלוניקי.

ב-28 במאי 2014, יונס ערך את הופעת הבכורה שלו בנבחרת תוניסיה, בניצחון 0-1 נגד . הוא השתתף עם הנבחרת בגביע אפריקה לאומות 2015.

## תארים
; ספקסיין
*גביע הנשיא התוניסאי: 
*גביע הקונפדרציה האפריקאי: , 
*גביע צפון אפריקה למחזיקות: 

; פטרולול פלוישט
*הגביע הרומני: 

; לודוגורץ ראזגרד
*הסופר קאפ הבולגרי: 
*אליפות בולגריה: 

## קישורים חיצוניים

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:מונסתיר: כדורגלנים
קטגוריה:כדורגלני ספקסיין
קטגוריה:כדורגלני אטואל דו סאהל
קטגוריה:כדורגלני פטרולול פלוישט
קטגוריה:כדורגלני בוטב פלובדיב
קטגוריה:כדורגלני לודוגורץ ראזגרד
קטגוריה:כדורגלני טרקטור
קטגוריה:כדורגלני קונקורדיה קיאז'נה
קטגוריה:כדורגלני סקודה קסנתי
קטגוריה:כדורגלני ארזורומספור
קטגוריה:כדורגלני אל-אהלי (דוחה)
קטגוריה:כדורגלני אריס סלוניקי
קטגוריה:כדורגלני לאריסה
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2015
קטגוריה:ספורטאים זרים ברומניה
קטגוריה:ספורטאים זרים בבולגריה
קטגוריה:ספורטאים זרים ביוון
קטגוריה:ספורטאים זרים בטורקיה
קטגוריה:ספורטאים זרים בקטר
קטגוריה:תוניסאים שנולדו ב-1986
פרננדו לופס דוס סנטוס וארלה

**פרננדו לופס דוס סנטוס וארלה** (נולד ב-26 בנובמבר 1987) הוא כדורגלן מכף ורדה המשחק באלברקה מליגת העל הפורטוגלית.

## קריירת מועדונים
וארלה התחיל את הקריירה שלו באשטוריל ששיחקה אז בליגה השנייה, כאשר העביר עונה אחת בריו מאיור על מנת שיצבור דקות משחק.

בינואר  עבר לטרופנסה.

בקיץ  עבר לפיירנסה.

ב-28 בינואר 2012 הבקיע את שער זכות ושער עצמי בהפסד 1–2 נגד בנפיקה ליסבון. ב-29 במאי 2012, וארלה חתם לשלוש שנים בואסלוי.

ב-3 בספטמבר 2013 חתם בסטיאווה בוקרשט, לשלוש שנים תמורת 1,250,000 אירו.

ב-7 ביולי 2022 חזר לפורטוגל כאשר הצטרף לקאסה פיה מליגת העל הפורטוגלית.

## קריירת נבחרות
וארלה אמנם נולד בפורטוגל, אך העדיף לייצג את כף ורדה, הוא ערך את הופעת הבכורה שלו ב-. וארלה קיבל כרטיס אדום נגד  במסגרת מוקדמות מונדיאל 2014, אך שותף במשחק נגד  אף על פי לא סיים את עונש ההשעיה שלו, ולכן הנבחרת יצאה מהטורניר.

## תארים
; סטיאווה בוקרשט
*אליפות רומניה: , 
* הגביע הרומני: 

## קישורים חיצוניים

קטגוריה:כדורגלנים מכף ורדה
קטגוריה:מגני כדורגל מכף ורדה
קטגוריה:בלמי כדורגל מכף ורדה
קטגוריה:קשקאיש: כדורגלנים
קטגוריה:כדורגלני אשטוריל
קטגוריה:כדורגלני פיירנסה
קטגוריה:כדורגלני ואסלוי
קטגוריה:כדורגלני סטיאווה בוקרשט
קטגוריה:כדורגלני פאוק סלוניקי
קטגוריה:כדורגלני קאזה פיה א.ק.
קטגוריה:כדורגלני אלוורקה
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:ספורטאים פורטוגזים ביוון
קטגוריה:ספורטאים זרים ברומניה
קטגוריה:ספורטאים זרים ביוון
קטגוריה:ילידי 1987
לורד פרקווד

**לורד פרקווד** (באנגלית: **Lord Farquaad**) הוא הנבל הראשי בסרט "שרק" של אולפני דרימוורקס משנת 2001, ובמחזמר המבוסס על הסרט.

## סיפור הדמות
### שרק

לורד פרקווד, השולט בשטחה של ממלכת דולוק, הוא הנבל הראשון הנפגש עם שרק. הלורד גירש את כל היצורים אל הביצה בה מתגורר שרק, בטענה כי הם מחריבים את עולמו המושלם. במטרה להשיב את חייו למסלולם הרגיל והשלו, מחליט שרק לצאת אל בירת דולוק ולהפגש עם לורד פרקווד כדי שיסלק את היצורים שהגיעו לביתו. החמור הדריך את שרק אל עבר טירת הלורד, שם עמדה להתקיים תחרות בין אבירי הממלכה השונים. המנצח בתחרות יזכה לבצע משימה המעסיקה את הלורד פרקווד בימים אלו, מציאת הנסיכה פיונה. הלורד, רודן חסר-לב, אכזר ונמוך למדי, חפץ בכל לבו להפוך למלכה של דולוק. על פי ההוראות שקיבל מראי הקסמים של שלגייה, על מנת להפוך אותו למלך עליו להינשא לנסיכה. כפרודיה על תוכניות שידוכים טלוויזיוניות, מציג בפניו הראי את האפשרות לבחור בין סינדרלה, שלגייה והנסיכה פיונה, והלורד פרקוואד בוחר לבסוף באופציה השלישית. בהגיעו אל טירתו של הלורד, מתפרץ שרק במהירות לאולם החתונה בדיוק לפני שפיונה הספיקה לנשק את לורד פרקווד (במטרה להישאר יפהפייה) ואמר לה כי לורד פרקווד חפץ להתחתן איתה לא בשל אהבתו אליה אלא רק בשל רצונו למלוך. פיונה הפגועה נוזפת בו "מה אתה כבר מבין באהבה", אולם בסתר לבה היא מבינה משתיקתו כי הוא באמת אוהב אותה. פיונה מחליטה לחשוף בפניו ובפני הקהל כולו את סודה. לורד פרקווד נגעל ממראה אשתו, ומצווה להלשליך את זוג העוגים לכלא. בשומעו את שריקת העזרה של שרק, דונקי פרץ אל תוך האולם בעזרת הדרקונית אשר אכלה את הלורד ופלטה רק את כתרו.

### שרק 4-D

בסרטון שרק 4-D, הדרקונית הוציאה אותו מבטנה וקברה אותו בבית קברות והוא מוצג כרוח רפאים. למרות זאת, הוא רצה שפיונה תתחתן איתו. כדי לעשות את זה, היא צריכה למות ולהפוך לרוח, ולורד פרקווד יהיה המלך של עולם המתים. בסופו של דבר הדרקונית פוצצה את רוחו באמצעות אש.

## דיבוב
* ג'ון לית'גאו - באנגלית
* יהויכין פרידלנדר - בעברית

## קישורים חיצוניים
* לורד פרקווד במסד הנתונים הקולנועיים IMDb 

קטגוריה:דרימוורקס: דמויות
קטגוריה:דמויות קולנועיות
קטגוריה:דמויות אנימציה
קטגוריה:דמויות שרק